109 



angezogen,T vnnd sich bey dem Kaiserischen volckh befiinde, dann 

 iez wisse Er, dass die liga auch sein feindt sey, vnnd wirdt man baldt 

 etwass annders sehen, vnnd sowol Euer Maytt: [alssj ') der ligae aller 

 orthen genueg zuschaffen geben. So wirdt auch von vnderschidlichen 

 orthen starckh confirmirt, dass dess Königs in Schweden gethane 

 l>rogress in denn vornembsten Ansen , vnnd anndern Reichs Stätten , 

 wie auch in allén iibel affectionirten Landten, ain solches frolockhen 

 vnnd alteration erweekht, dass es einem allgemainen aufstandt nun- 

 mehr gannz gleich sehe, vnnd dass sich insonderheit die Statt Brem- 

 men, wie ich dessen glaubwirdige nachricht hab, beraith vngescheiihet 

 vernommen lasse, da ihnen Bremmern wegen restitution der Geistli- 

 cher Giietter weiter zuegesezt werden solte, dass Sie entschlossen, sich 

 vnnder der Staaden in Hollandt protection zubegeben, dieselbige auch 

 darzue villig vnnd genaigt sein. 



Wass es nun bey solchen von vnderschidlichen orthen einlangen- 

 den auisen fiir ein hochgefehrliches weittes aussehen gewinnen thuett, 

 dass haben Eure Maytt: selbsten leichtlich HögstverniinfFtig zuermes- 

 sen, vnnd halte Jch vnnoth, dieselbe mit ausfiiehrlicher remonstration 

 zubehelligen. Dieweiln aber Euer Maytt: von obgemeltem Grafen von 

 Tilli sowol alss etwan von anndern dero Kriiegs-Officiern alberaith 

 genuegsamb berichtet worden, vnnd ich in meinem negsten Schreiben, 

 derentwegen auch in etwass anregung gethan, in wass fiir ainen vblen 

 beschaffenheit vnd zuestandt dero Kay: Kriiegsvolckh in Pommern, der 

 Marckh Brandenburg vnnd der enden herumb begruffen , vnnd nit allein 

 alle Regimenter zu Ross vnnd Fues dermassen, dass bey denn mehri- 

 sten khaum der Viertte thail, bey villen auch noch weniger vbrig ist, 

 an volckh abkhommen, sonnder auch dass, so noch verhanden, aller 

 zum Menschlichen vnnderhalt an Klaidern, Proviant, vnnd anndern 

 nothwendigen mitteln so weit entblösst, dass Sie dess Grafen von Tilli 

 erachten nach, wo Euer Maytt: ihnen nit die notturfft anderwerts her 

 verschaffen lassen, genzlich zu grundt gehn vnnd verderben miiessen, 

 Vnnd dannenhero Euer Maytt: selbst wolerachten vnnd schliessen khönn- 

 den, Dass diss Ir Kriiegsvolckh bey solcher vblen bewandtnuss vnnd 

 vorsehung weder vor sich selbst allein noch auch mit assistenz vnnd 

 zuethuen der Catholischen Bundts-armada bastant vnnd starckh genueg 

 sein wirdt, solchen an vnderchidlichen orthen herfurbrechenden starc- 

 khen Kriiegssberaithschafften, Vnnd sonnderlich da die Gegenthailn an 

 verschaidenen orthen angreiffen, vnnd diuersiones [,] deren obange- 

 deitten auisen, Vnnd aussgesprengten reden nach [,] vor- und an die 



1) Ett stycke af papperet är här bortskuret vid brefvets öppnande. 



